সকালে মদন মিত্রের বাড়িতে হানা দেয় সিবিআই-এর পাঁচ সদস্যের দল। গোয়েন্দারা বেশ কিছু নথি পরীক্ষা করে দেখেন। প্রায় ঘণ্টাখানেক ধরে চলে তল্লাসি । বাজেয়াপ্ত করা হয় বেশ কিছু নথি।    এদিনই নারদকাণ্ডে আরামবাগের তৃণমূল সাংসদ অপরূপা পোদ্দারকে টানা ১০ ঘণ্টা জিজ্ঞাসাবাদ করেছে এনফোর্সমেন্ট ডিরেক্টোরেট। ইডি সূত্রে খবর, কী কারণে টাকা নিয়েছিলেন তিনি, তা জানতে চাওয়া হয় অপরূপার কাছ থেকে। ইতিমধ্যেই সাংসদের বাড়ি গিয়ে তাঁকে জেরা করেছে সিবিআই। এবার ইডি-র জেরার মুখোমুখি হলেন আরামবাগের সাংসদ।